Diari Oficial de la Generalitat Valenciana


Sumari del DOGV 5942, del 28-01-2009 (2009/585)

RESOLUCIÓ de 29 de juliol de 2008, de la Direcció General per al Canvi Climàtic, per la qual s'atorga a l'empresa Color Esmalt, SA l'autorització ambiental integrada per a una indústria de fabricació de frites, esmalts i colors ceràmics al terme municipal de l'Alcora.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/585


Data del document
:   29-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * ceràmica
    * empresa privada

RESOLUCIÓ de 29 de juliol de 2008, de la Direcció General per al Canvi Climàtic, per la qual s'atorga a l'empresa Color Esmalt, SA l'autorització ambiental integrada per a una indústria de fabricació de frites, esmalts i colors ceràmics al terme municipal de l'Alcora. [2009/585]  
Vistos els documents que es troben en l'expedient 115/06 IPPC, instruït a instàncies de l'empresa Color Esmalt, SA, a fi d'obtenir l'autorització ambiental integrada per a una indústria de fabricació de frites, esmalts i colors ceràmics s'emet aquesta resolució de conformitat amb els següents  
Antecedents de fet  
Primer. Amb data 31 d'agost de 2006, José Fernando Bayo Ibáñez, en representació de l'empresa Color Esmalt, SA, amb CIF A-12054268, presenta en la Conselleria de Territori i Habitatge una sol·licitud d'autorització ambiental integrada per a una indústria de fabricació de frites, esmalts i colors ceràmics, ubicada a la carretera CV-190, km 7 de la Foia-l'Alcora (Castelló), i que es detalla en l'annex I.  
Junt a la sol·licitud aporta l'informe urbanístic favorable emés per l'Ajuntament de l'Alcora amb data 25 de febrer de 2004.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 8 de maig de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5507).  
Durant aquest període es presenta una al·legació al projecte en l'Ajuntament de l'Alcora. En l'expedient consta el certificat de la informació pública.  
Quart. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Cinqué. Amb data 23 d'abril de 2008 es rep un informe de l'Ajuntament de l'Alcora, en el qual s'emet un informe favorable sobre l'adequació de l'activitat de l'empresa a tots aquells aspectes que són competència municipal.   
Sisé. Amb data 8 de juliol de 2008 es rep un informe favorable de la Confederació Hidrogràfica del Xúquer.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Seté. Amb data 29 de juliol es realitza el tràmit d'audiència a l'interessat, sense que es presenten al·legacions.  
Vuité. Amb data 29 de juliol de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 115/06 IPPC de sol·licitud d'autorització ambiental integrada, promogut per Color Esmalt, SA  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex I de la Llei 16/2002.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.   
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Color Esmalt, SA l'autorització ambiental integrada per a la indústria de fabricació de frites, esmalts i colors ceràmics situada a la carretera CV-190, km 7 de la Foia-l'Alcora (Castelló), d'acord amb el Projecte bàsic per a la sol·licitud d'autorització ambiental integrada, de 28 d'agost de 2006, i subscrit per la Sra. Pilar Font Canós, la qual queda inscrita en el Registre General d'Instal·lacions IPPC de la Comunitat Valenciana amb el número 308-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus descrits en la documentació i que, per tant, s'autoritzen són els següents  
  
(1) Queda exclòs de mesurament de contaminants.  
Els valors límit d'emissió per a focus canalitzats i la periodicitat de controls per ECMQA seran els següents:  
  
(1) Límits Conveni ANFFECC  
(2) Límits BREF Speciality Inorganic Chemicals  
(3) Disposició addicional primera del Decret 127/2006  
(4) Arsènic, cobalt, níquel, seleni, crom lV  
(5) Arsènic, cobalt, níquel, seleni, crom lV, antimoni, plom, crom III, coure, manganés, vanadi, estany  
\* \* \* \* \* \*\* \* \* \* \* \* \*  
  
(1) Límites Convenio ANFFECC  
(2) Límites BREF "Speciality Inorganic Chemicals"  
(3) Disposición adicional primera del Decreto 127/2006  
(4) Arsénico, Cobalto, Níquel, Selenio, Cromo lV  
(5) Arsénico, Cobalto, Níquel, Selenio, Cromo lV, Antimonio, Plomo, Cromo lll, Cobre, Manganeso, Vanadio, EstañoS'exclouen d'aquesta autorització els focus emissors de contaminació no sistemàtica, els dels equips utilitzats per a la investigació, desenvolupament i experimentació de nous productes i processos, i els dels serveis d'aigua calenta sanitària i calefacció de les instal·lacions. Aquests últims es regiran per la seua normativa específica i no existirà l'obligació de realitzar mesuraments periòdics de les seues emissions contaminants.  
1.2. Control de les emissions  
A fi d'evitar l'emissió difusa de pols, s'han de dur a terme les mesures següents:  
- Instal·lacions d'emmagatzemament tancades.  
- Aspiració i espolsada de les instal·lacions de càrrega de frites.  
- Tancament i despolvorització dels sistemes de transport de frites.  
L'orifici de presa de mostres s'ubicarà després de l'actuació dels sistemes correctors. Així mateix, aquests hauran d'actuar després de la fase d'aprofitament energètic (o refredament, si s'escau).  
Igualment, s'haurà de realitzar un autocontrol continu d'algun paràmetre de funcionament que justifique la bondat de les mesures correctores adoptades.  
Les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
c) Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 que serà l'establit en la següent taula.  
  
d) Les mesures de fluor s'han de realitzar amb sondes de tefló o material teflonat, o d'un material resistent a l'atac àcid, d'acord amb la norma ISO 15.713:2006.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, es realitzarà una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.   
  
\* \* \* \* \* \* \* \* \* \* \*  
  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
S'ha d'actuar segons allò que s'ha especificat en el projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).  
Queda prohibit l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic.  
Quant a l'abocament d'aigües pluvials i d'aigües residuals domèstiques a domini públic hidràulic, s'hauran de complir les condicions imposades en l'autorització atorgada per la Confederació Hidrogràfica del Xúquer, amb dates 5 d'abril de 2000 i 9 de gener de 2007.  
Pel que fa a abocaments indirectes, en el termini de tres mesos després de la resolució s'ha de presentar el certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
3.1. Aigües residuals domèstiques  
S'autoritza l'abocament d'aigües residuals al terreny, al terme de municipal de l'Alcora (Castelló), procedents d'una indústria de fabricació de frites, esmalts i colors ceràmics, segons les prescripcions tècniques i condicions que es detallen a continuació.  
3.1.1. Origen de les aigües residuals  
3.1.2. Instal·lacions de depuració i evacuació  
1.1.8.0. Les instal·lacions de depuració i evacuació s'han d'ajustar a la documentació que consta en l'expedient de referència 1995VI0040.  
3.2.6.2. La documentació tècnica mencionada exposa i justifica un sistema de tractament consistent en:  
desbast i tractament biològic consistent en aireig, decantació secundària i recirculació de llots.  
1.1.1.7. El titular de l'autorització està obligat a mantenir els col·lectors i instal·lacions de depuració en perfecte estat de funcionament i ha de designar una persona encarregada d'aquestes obligacions, a la qual subministrarà normes escrites i mitjans necessaris per a l'atenció i el funcionament de les instal·lacions.  
6.0.5.9. Les modificacions de detall que es pretenguen introduir i tendisquen a millorar el projecte, tant en el tractament de l'efluent residual com en les obres i instal·lacions descrites en el projecte, s'hauran de sotmetre abans de la seua execució a l'aprovació de la Confederació Hidrogràfica del Xúquer. A aquesta finalitat, s'haurà de remetre a la Conselleria de Medi Ambient, Aigua, Urbanisme i Habitatge el certificat de la direcció de les obres en què es recullen les dates del seu inici i acabament, la posada en servei i les possibles modificacions efectuades en el projecte que consta en l'expedient; tot això, en el termini màxim d'un mes comptador a partir de l'endemà de l'inici i de l'acabament. Aquesta conselleria remetrà l'esmentada documentació a la Confederació Hidrogràfica del Xúquer.  
7.7.0.5. El beneficiari d'aquesta autorització ha de disposar preceptivament de les llicències que, per a l'execució de les obres, han d'atorgar els organismes corresponents.  
3.1.3. Localització del punt d'abocament  
  
\* \* \* \* \* \* \* \* \* \*  
  
3.1.4. Característiques, límits qualitatius i quantitatius de l'abocament  
Els objectius de qualitat de les aigües es fixen en funció dels seus usos posteriors. En aquest cas, l'abocament es realitza indirectament a les aigües subterrànies de la unitat hidrogeològica 08.06 l'ús de la qual és fonamentalment el reg i l'abastiment, per la qual cosa els objectius de qualitat són els corresponents a les aigües destinades a la producció d'aigua potable tipus A3 i a les aigües destinades a reg.  
Per a l'establiment dels objectius de qualitat s'ha tingut en compte el que disposa el Reial decret 927/1988, de 29 de juliol, pel qual s'aprova el Reglament de l'administració pública de l'aigua i de la planificació hidrològica.  
4.9.1.2. Les característiques quantitatives de l'abocament seran les següents:  
  
6.6.4.3. La composició de les aigües de l'efluent residual que s'autoritzen a abocar no haurà de superar, en cap cas, els valors límit d'emissió (VLE) que es fixen en la taula següent. Es prohibeix abocar aigües residuals els paràmetres de les quals superen els valors reflectits en l'esmentada taula:   
  
8.5.3.6. Es prohibeix l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
3.1.5. Establiment dels programes de reducció de la contaminació  
Analitzada la documentació aportada i les característiques qualitatives de l'abocament s'observa que les concentracions dels paràmetres amoni i nitrogen nítric són superiors als valors limite d'emissió establits en aquesta autorització. No obstant això, d'acord amb el que disposa l'article 100.3 del RD 1/2001 pel qual s'aprova el Text refós de la llei d'aigües, es proposa atorgar l'autorització d'abocament condicionada al fet que Color Esmalt, SA presente en el termini d'un mes un programa de reducció de la contaminació dels paràmetres més amunt indicats, en el qual es consideren les actuacions que s'han de realitzar perquè les característiques de l'abocament complisquen els valors limit d'emissió fixats en aquestes condicions.  
3.1.6. Elements de control de les instal·lacions de depuració i els sistemes de mesurament de cabal i de la presa de mostres  
0.5.4.4. Elements de control de les instal·lacions de depuració  
El punt de control ha de disposar de fàcil accessibilitat i estar de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament  
1.4.5.2. Sistemes de mesurament de cabal i presa de mostres  
A fi de realitzar controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües, cada punt d'abocament ha de disposar d'un mesurador de cabal continu amb funció totalitzadora de volum d'abocament anual i una arqueta de presa de mostres que tinga fàcil accessibilitat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar a la Conselleria de Medi Ambient, Aigua, Urbanisme i Habitatge les característiques tècniques i el punt d'ubicació del mencionat mesurador de cabal, la qual haurà de remetre l'esmentada documentació a aquest organisme.  
5.4.9.5. Periodicitat en què és obligatori analitzar i acreditar els paràmetres i condicions de l'abocament  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de sis (6) anàlisis anuals, sempre que puga demostrar-se que l'abocament del primer any compleix els valors límit d'emissió fixats en aquesta autorització. Si alguna de les mostres no resultara conforme, es prendran dotze (12) mostres a l'any següent. Les anàlisis han de contenir tots els paràmetres autoritzats i hauran de ser realitzades per un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006 de 23 de març de 2006. Les despeses derivades de l'exercici de l'esmentat autocontrol de qualitat aniran a càrrec del beneficiari d'aquesta autorització.  
Els resultats analítics de les mostres preses es remetran semestralment i anualment, dins del primer trimestre de cada any, es realitzarà una declaració de les incidències de l'explotació del sistema de tractament i dels resultats obtinguts per a la millora de l'abocament, el seu volum anual i el resum dels resultats analítics remesos. L'esmentada documentació es remetrà a la Conselleria de Medi Ambient, Aigua, Urbanisme i Habitatge que, amb la mateixa periodicitat, els remetrà al Servei d'Abocaments de la Confederació Hidrogràfica del Xúquer.  
3.1.7. Actuacions i mesures en casos d'emergència  
En els casos d'escapaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims i a preservar, en tot cas, la vida i integritat de les persones com també els béns de tercers i l'entorn natural.  
En casos d'emergència, el titular de l'autorització està obligat a informar la Conselleria de Medi Ambient, Aigua, Urbanisme i Habitatge i la Confederació Hidrogràfica del Xúquer de forma immediata la situació creada per aquella com també les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, s'haurà d'informar Protecció Civil i els òrgans autonòmics implicats.  
Tota anomalia en les instal·lacions de depuració d'aigües residuals que origine un abocament que supere els límits autoritzats haurà de comunicar-se per escrit immediatament a la Conselleria de Medi Ambient, Aigua, Urbanisme i Habitatge i a l'organisme de conca i s'hauran d'adoptar simultàniament les mesures necessàries per a corregir-la en el mínim termini.  
3.1.8. Incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna d'aquestes condicions, podrà, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en la lletra c) de l'article 116.3 del Reial decret legislatiu 1/2001, pel qual s'aprova el Text refós de la llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
3.1.9. Termini de vigència  
El termini de vigència d'aquestes condicions és de quatre anys comptadors a partir de la data de la resolució de l'autorització ambiental integrada.  
L'organisme de conca podrà revisar aquestes condicions en el termini esmentat i si de la revisió hi resulten modificacions, s'hauran d'incorporar a l'autorització ambiental integrada.  
La revisió proposada té per objectiu comprovar que l'abocament no siga causa d'incompliment de les normes de qualitat ambiental.  
3.1.10. Import del cànon de control d'abocament  
D'acord amb el que disposa l'article 113 del Text refós de la llei d'aigües (Reial decret legislatiu 1/2001 de 20 de juliol), els abocaments al domini públic hidràulic estan gravats amb una taxa denominada cànon de control d'abocaments, l'import anual de la qual en euros, d'acord amb els articles 291 i següents del Reglament del domini públic hidràulic, és el resultat d'aplicar la fórmula següent:  
Cànon de control d'abocaments = K2 \* K3 \* K4 \* volum \* preu bàsic  
On,  
K2 és un coeficient que depén de les característiques de l'abocament, sent en aquest cas 1,28 per ser un abocament industrial amb substàncies perilloses.  
K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demostren que no se superen els valors límit d'emissió continguts en aquesta autorització. Si per qualsevol circumstància se superen els esmentats valors, K3 serà igual a 2,5.   
K4 és un coeficient que depén de la qualitat ambiental del medi receptor, sent en aquest cas 1,25 per ser un abocament en zona de categoria I (abocaments que poden afectar les aigües subterrànies).  
  
\* \* \* \* \* \* \* \* \* \* \*  
  
Volum és el volum anual d'abocament autoritzat expressat en m³, sent en aquest cas 2.750 m³  
Preu bàsic és el preu per m³ d'abocament, sent en aquest cas 0,03656 € per ser un abocament d'aigua residual industrial.  
D'acord amb l'anteriorment exposat, s'ha calculat l'import anual del cànon de control d'abocament que el titular d'aquesta autorització està obligat a pagar a la Confederació Hidrogràfica del Xúquer i que ascendeix a seixanta-sis euros amb onze cèntims (66,11 €).   
El cànon es meritarà el 31 de desembre de cada any. Es liquidarà durant el primer trimestre de cada any el cànon de l'any anterior, coincidint així el període impositiu amb un any natural, excepte en l'exercici en què es produïsca l'autorització de l'abocament o el seu cessament, cas en el qual es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament si aquest és major.   
3.1.11. Causes de revisió i de revocació  
3.5.87.0. Revisió  
D'acord amb l'article 104 del Text refós de la llei d'aigües (Reial decret legislatiu 1/2001 de 20 de juliol), aquest organisme podrà revisar les condicions de les autoritzacions d'abocament en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament a fi de garantir els objectius de qualitat, d'acord amb el que preveu l'article 104 del Text refós de la llei d'aigües.  
Mitjançant una resolució motivada i, després d'audiència prèvia als interessats, l'organisme de conca acordarà la modificació de les condicions que resulte pertinent a conseqüència de la revisió practicada d'acord amb allò especificat en els supòsits a, b i c esmentats.  
La modificació de les condicions no donarà lloc a indemnització.  
5.6.01.3. Revocació  
Podran ser causa de revocació els casos d'incompliment d'alguna de les condicions de l'autorització.  
Quan la Confederació Hidrogràfica del Xúquer comprove que el titular incompleix alguna d'aquestes condicions, d'acord amb l'article 105 Reial decret legislatiu 1/2001, pel qual s'aprova el Text refós de la llei d'aigües, podrà iniciar la revocació de les condicions d'aquesta autorització d'abocament, sense que l'esmentada revocació done dret a indemnització.  
3.1.12. Altres condicions  
6.2.93.5. La inspecció i vigilància de les obres i el control i inspecció del tractament de les aigües residuals seran exercits per la Confederació Hidrogràfica del Xúquer i el titular de l'abocament haurà de prestar en tot moment l'ajuda corresponent al personal autoritzat per aquest organisme per a la presa de dades i qualsevol classe de mostres que en l'exercici de les seues funcions s'estimen necessàries. Aniran per compte del beneficiari les remuneracions i despeses que per aquests conceptes s'originen, d'acord amb les disposicions vigents. Si el funcionament de les instal·lacions de depuració no és correcte, es podran imposar les correccions oportunes per a aconseguir una eficient depuració.  
9.1.58.9. Aquestes condicions d'abocament s'atorguen sense perjudici de tercer, deixant estalvi el dret de propietat i d'aprofitament dels recursos hidràulics del corrent en què s'aboca com també les condicions sanitàries i de medi ambient de l'entorn natural. El titular de l'autorització queda obligat a executar les obres necessàries per a conservar o substituir les servituds existents.  
3.5.70.5. Els llots generats en el tractament hauran de ser extrets periòdicament i eliminats de forma adequada, siga a través de planta de compostatge, tractant-los adequadament per al posterior ús en agricultura, d'acord amb allò establit pel Reial decret 1310/1990, siga per la retirada a un abocador controlat.  
5.0.60.8. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, que li indicarà motivadament, si s'escau, el nou punt d'abocament. Els costos del canvi del punt d'abocament aniran a càrrec del seu titular.  
6.4.73.6. La Confederació Hidrogràfica del Xúquer es reserva el dret a realitzar totes les anàlisis de control que considere oportunes, les despeses inherents de les quals aniran al seu càrrec, quan les característiques de l'efluent residual complisquen les condicions d'aquesta autorització i, en cas contrari, aniran a càrrec del beneficiari.  
6.1.67.7. Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica del Xúquer.  
6.4.13.6. Aquestes condicions no suposen ni exclouen les autoritzacions que puguen ser necessàries d'altres organismes de l'administració General de l'Estat, autonòmica o local, de l'obtenció de les quals no queda eximit el beneficiari.  
0.9.31.9. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
4. Protecció del sòl i de les aigües subterrànies  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl, d'acord amb el que estableix l'article 3.1 de l'esmentat Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 d'aquest reial decret.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament   
  
\* \* \* \* \* \* \* \* \* \* \* \* \* \* \* \* \* \* s'ubique una activitat diferent de l'actual o canvie l'ús del sòl i també a allò contingut en l'article 8 del mateix reial decret referit a la publicitat registral.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Color Esmalt, SA per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 17.119 t/any de frites, 20.856 t/any d'esmalts líquids i compostos vitrificables, 1.783 t/any d'esmalt sec (serigrafia) i 345 t/any de colors i pigments.  
  
La instal·lació queda inscrita en el Registre de Productors de Residus de la Comunitat Valenciana.  
Els residus, perillosos i no perillosos, han de ser lliurats a gestors que disposen de la corresponent autorització administrativa per a la seua gestió. En el termini de 3 mesos s'haurà de presentar davant de la Direcció General per al Canvi Climàtic l'original o fotocòpia compulsada del document acreditatiu de l'acceptació dels residus produïts.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que en dificulte la gestió.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió. Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar i presentar davant de la Direcció General per al Canvi Climàtic un pla de prevenció i reducció de residus perillosos, d'acord amb el que estableix l'article 45 de la Llei 10/2000, de 12 de desembre, de residus de la Comunitat Valenciana.   
Així mateix, s'ha d'emplenar la declaració anual de productor de residus perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la seua destinació i la relació del fet que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol modificació relacionada amb la producció de residus perillosos que implique producció de nous residus, un canvi en la seua caracterització o canvis significatius en les quantitats habituals que se'n generen, que puga alterar les condicions establides en aquesta resolució haurà de ser comunicada a aquesta direcció general.  
Atesa la seua condició d'envasador, l'empresa haurà de complir les autoritzacions i la resta de requisits establits en la legislació vigent en matèria d'envasos i residus d'envasos i, de manera especial, el que estableix la Llei 11/1997, de 24 d'abril, d'envasos i residus d'envasos i el RD 782/1998, de 30 d'abril, pel qual s'aprova el reglament per al desplegament i execució de l'esmentada llei.  
5.2. Gestió de residus  
S'autoritza Color Esmalt, SA per a realitzar l'operació de valorització R5 (reciclatge o recuperació d'altres matèries inorgàniques), dels següents residus perillosos generats i valoritzats en el mateix procés productiu, sempre que la seua capacitat de tractament anual siga de l'entorn de la magnitud que a continuació es detalla:  
  
L'autorització per a la gestió dels residus perillosos queda supeditada al compliment pel titular dels requisits següents:  
- La constitució d'una assegurança de responsabilitat civil previst en l'article 6 de l'esmentat Reial decret 833/1988, de 20 de juny, que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen.  
- La prestació d'una fiança en quantia suficient per a respondre del compliment de totes les obligacions que, davant de l'administració, es deriven de l'exercici de l'activitat objecte d'autorització i de la imposició de les sancions previstes en la Llei 10/2000, de 12 de desembre, de residus de la Comunitat Valenciana, l'import de la qual serà el 5% del pressupost de les obres projectades per a les instal·lacions de gestió dels residus perillosos, segons el que preveuen els articles 27 i 28 del Reial decret 833/1988.  
- L'acreditació del títol (fotocòpia compulsada) del titulat superior especialitzat que estarà al capdavant del personal de la instal·lació i per a totes les relacions amb els serveis de l'administració.  
L'empresa queda inscrita en el Registre General de Gestors Autoritzats de Residus de la Comunitat Valenciana per a la mencionada operació de gestió de residus perillosos en la instal·lació objecte d'autorització.  
L'empresa ha de portar un registre documental d'aquestes activitats de gestió de residus, en el qual figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, s'ha d'emplenar la memòria anual de residus perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, característiques de l'emmagatzemament abans de la seua gestió, quantitat i naturalesa dels residus resultants del procés com també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.   
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'ha d'aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14916:1996.  
Així mateix, quan es determine el cessament d'alguna de les unitats s'han de desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'han de complir els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998.  
8. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 de juliol de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Color Esmalt, SA disposa d'una instal·lació en funcionament, amb un procés principal constituït per la producció de pigments ceràmics en forns de calcinació com també diversos processos encaminats a la composició d'esmalts ceràmics. La capacitat de producció de la instal·lació és de 38.000 t/any de frites, 36.000 t/any d'esmalts líquids i compostos vitrificables, 3.900 t/any d'esmalt sec (serigrafia) i 350 t/any de colors i pigments.   
El procés difereix en funció del producte que se'n vulga obtenir.  
- Producció de frites:  
El procés s'inicia amb la dosificació i pesatge de les matèries primeres, que es conduiran fins a les mescladores i posteriorment als forns de fusió. La mescla fosa flueix per la solera fins a la boca d'eixida del forn, on es refreda amb aigua, es produeix la cristal·lització i es forma la frita. Aquesta, una vegada escorreguda, pot utilitzar-se per a consum com a matèria primera en altres processos de producció o per a venda directa.  
- Producció de colors i pigments:  
Una vegada mesclades les matèries primeres, s'introdueixen en el forn de calcinació. Es tritura el material per a esmicolar-lo i poder ficar-lo en un molí de boles, on es mol per via humida. La barbotina obtinguda es polvoritza en el procés d'assecatge, del qual s'obté un producte micronitzat i estable.  
- Producció d'esmalts compostos i altres composicions vitrificables:  
Partint de frites, colors i altres matèries primeres s'obtenen diferents tipus de composicions per mescla.  
- Producció d'esmalts líquids:  
El procés s'inicia amb la dosificació de l'esmalt en sec juntament amb aigua en els molins rotatius, del qual s'obté l'esmalt mòlt. L'esmalt es tamisa i es passa per imants per a eliminar possibles restes metàl·liques.  
- Producció de serigrafies:  
S'injecta l'esmalt líquid en l'assecador, de forma que s'aconsegueix eliminar l'aigua de l'esmalt, micronitzar les partícules d'esmalt i deixar-les en forma de pols.  
Les aigües residuals industrials procedeixen de la refrigeració de frites, preparació d'esmalts, laboratoris, rentatge de colors i pigments ceràmics i rebuig del tractament de les aigües de captació (osmosi inversa).  
Part del volum d'aigua que es consumeix en el procés industrial s'incorpora al producte, part s'evapora, una altra part és evacuada juntament amb els llots ceràmics gestionats externament i la resta s'empra en el procés industrial.  
Les aigües residuals domèstiques procedents d'oficines, menjador, lavabos i vestidors de fàbrica se sotmeten a un tractament depurador i després s'aboquen al barranc de la Capa, encara que disposen d'autorització per al reg dels seus jardins amb les aigües depurades, per la qual cosa no es descarta aquest tipus de gestió.  
Les aigües residuals domèstiques procedents de la caseta de seguretat s'aboquen a una fossa menuda que és buidada periòdicament per una empresa externa.  
Respecte a les aigües pluvials, són interceptades en el recinte industrial i recollides i conduïdes per col·lectors al punt d'abocament al barranc de la Capa per xarxes independents respecte a les aigües residuals. Es disposa d'autorització d'abocament emesa per la Confederació Hidrogràfica del Xúquer amb data 5 d'abril de 2000.